Selgusid Võrumaa Teataja loosiauhindade võitjad. Firma Köögid ja Pehme Mööbel diivanvoodi võitis loosi tahtel Donald Ader Võrust, kellel seisab nüüd ees käik firmasse, et valida endale meelepärane diivanvoodi katteriie. Laine Värnik Linnamäelt võitis võimaluse käia terve perega aasta aega tasuta perejuuksur Kaja (Oja 1, Võru) juures. Luule Vaher Võrust saab ise aasta aega ilma rahata juuksurit külastada. Ühe korra saavad  tasuta end pügada lasta Liina Palgi Vastseliinast, Tiiu Heero Põnni külast, Taimi Kepp Väimelast, Helmut Melts Kääpa külast ja Airi Pilt Ruusmäelt. Toimetus läkitab võitjatele võidu kättesaamise kohta täpsema informatsiooni posti teel. Ühtekokku naeratas loosiõnn seekord kaheksale Võrumaa Teataja tava- ja otsekorraldusega tellijale. Palju õnne!